b'\n_START_ARTICLE_\nBrigade\n_START_PARAGRAPH_\nEn brigade (BDE) er en h\xc3\xa6rafdeling (afledt af italiensk: briga, der betyder strid)._NEWLINE_En brigade best\xc3\xa5r normalt af tre til fem bataljoner og omfatter mellem 3.500 og 5.000 soldater. Brigaden betegnes ofte som en troppeenhed. Det er den mindste enhed, som indeholder elementer af forskellige v\xc3\xa5benarter, kamptropper s\xc3\xa5som infanteri og kampvogne, artilleri, ingeni\xc3\xb8rtropper, forsyningstropper osv., og det er den mindste enhed, som p\xc3\xa5 egen h\xc3\xa5nd kan udf\xc3\xb8re operationer af flere dages varighed._NEWLINE_En brigade indg\xc3\xa5r ofte i en division. En brigade er \xc3\xa6kvivalent med en romersk legion._NEWLINE_Chefen for en brigade er oberst eller brigadegeneral. Brigadegeneralen betegnes ofte som brigad\xc3\xa9r.'